b'\n_START_ARTICLE_\nLlanos\n_START_PARAGRAPH_\nLlanos (\xc5\xa1pansko Los Llanos) oziroma Orino\xc5\xa1ko ni\xc5\xbeavje je uravnano ni\xc5\xbeavje v severnem delu Ju\xc5\xbene Amerike. Obi\xc4\x8dajno so to stepam podobne travnate ni\xc5\xbeine, ki obi\xc4\x8dajno niso porasle z drevesi, raztezajo pa se od Andov na zahodu do reke Guaviara in amazonskega pragozda na jugu ter segajo vse do spodnjega toka reke Orinoko in Gvajanskega vi\xc5\xa1avja na vzhodu. Llanos so pomembna \xc5\xbeivinorejska pokrajina, obmo\xc4\x8dje, ki ga pokriva pa meri okoli 570.000 km\xc2\xb2._NEWLINE_Gospodarski pomen pokrajine se je mo\xc4\x8dno pove\xc4\x8dal, ko so v venezuelskih llanih odkrili nafto.'